แบงก์โน้ตส์
หลังจากวิกฤตน้ำท่วมเริ่มคลี่คลาย ธนาคารซีไอเอ็มบี ไทย ก็ผุดไอเดีย “เพื่อนช่วยเพื่อน”
23 ธ.ค. 2554

ซูเปอร์ซีอีโอ
หลังจากวิกฤตน้ำท่วมเริ่มคลี่คลาย ธนาคารซีไอเอ็มบี ไทย ก็ผุดไอเดีย “เพื่อนช่วยเพื่อน” ระดมพนักงานจิตอาสาลงพื้นที่ไปช่วยทำความสะอาดบ้านเพื่อนพนักงานที่เดือดร้อน 




ระหว่างที่จิตอาสากำลังเดินสายขัดถูกันอยู่ก็มีเรื่องเซอร์ไพรส์ เมื่อจู่ๆ ซีอีโอมาดเท่ ดร.แซม สุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ขับรถสปอร์ตสุดหรูแวะมาให้กำลังใจพนักงานถึงหน้าบ้าน 
หลังยืนดูเฉยๆ อยู่สักพัก คงรู้สึกคันไม้คันมือ จึงถามหาห้องน้ำเพื่อขอเปลี่ยนชุดเป็น “ซูเปอร์แซม” กระโดดคว้าอุปกรณ์เตรียมพร้อมทำความสะอาดแบบจัดเต็ม ทำเอาเจ้าบ้านเป็นปลื้ม
แรกๆ พนักงานทำความสะอาดมือใหม่ยังดูเก้ๆ กังๆ หยิบจับอะไรไม่ถูก แต่ใช้เวลาปรับตัวไม่นานก็เริ่มคล่อง ลุยช่วยลูกน้องทั้งยกของ ขัดเชื้อราตามผนัง ก่อนจะติดลมขัดทุกอย่างที่ขวางหน้าจนหอบแฮ่กๆ 
แต่พักดื่มน้ำไม่นานก็สวมหัวใจสิงห์ขัดต่อจนบ้านพนักงานสะอาดเอี่ยมอ่อง ทุ่มเทเพื่อลูกน้องขนาดนี้ เห็นทีต้องเลื่อนขั้นให้เป็น “ซุปเปอร์ซีอีโอ” อีกตำแหน่งไปด้วยเลยละกัน
เอาไปเลยตำแหน่งซูเปอร์ซีอีโอ